REGLAMENT DE PRÀCTIQUES EXTERNES DE LA FACULTAT DE DRET DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/27640)
  + [Valencià](/va/acuerdo/27974)






Selector de idioma

Leer

* [Español](/es/acuerdo/27065)
* [Valencià](/va/acuerdo/27885)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE PRÀCTIQUES EXTERNES DE LA FACULTAT DE DRET DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
============================================================================================================================================

Secretaria General

Butlletí Oficial Universitat d'Alacant





REGLAMENT DE PRÀCTIQUES EXTERNES DE LA FACULTAT DE DRET DE LA UNIVERSITAT D'ALACANT

Data d'aprovació
:   29/06/2022

Data de publicació
:   13/07/2022

Òrgan competent
:   Facultat de Dret

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/27573)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/27001)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/27067)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE PRÀCTIQUES EXTERNES DE LA FACULTAT DE DRET DE LA UNIVERSITAT D'ALACANT&url=https://www.boua.ua.es/va/acuerdo/27516)

**Títol:** REGLAMENT DE PRÀCTIQUES EXTERNES DE LA FACULTAT DE DRET DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Facultat de Dret

**Data d'aprovació:** dimecres, 29 de juny de 2022

REGLAMENT DE PRÀCTIQUES EXTERNES DE LA FACULTAT DE DRET DE LA UNIVERSITAT D'ALACANT

Aprovat en Junta de Facultat del dia 29 de juny de 2022

CAPÍTOL I. DISPOSICIONS GENERALS

Article 1. Objecte

L'objecte d'aquest reglament és regular les pràctiques acadèmiques externes de l'alumnat de la Facultat de Dret, segons el que disposa tant el Reial decret 592/2014, d'11 de juliol, pel qual es regulen les pràctiques acadèmiques externes dels estudiants universitaris (BOE, 30/07/2014), com la Normativa de pràctiques acadèmiques externes de la Universitat d'Alacant (d'ara endavant, NPEUA) aprovada en Consell de Govern del 27 de març de 2013 (BOUA 27/03/2013), i modificada per Consell de Govern el 29 de juny de 2015 (BOUA, 03/07/2015), per la qual es regulen les pràctiques acadèmiques externes de l'alumnat de la Universitat d'Alacant. En tot allò que no estiga  establit en aquest reglament serà aplicable la NPEUA.

Article 2. Definició, naturalesa i caràcters de les pràctiques externes

1.       Les pràctiques acadèmiques externes constitueixen una activitat de naturalesa formativa realitzada per l'estudiantat universitari i supervisada per la Facultat de Dret l'objectiu de la qual és permetre, aplicar i complementar els coneixements adquirits en la formació acadèmica, afavorir l'adquisició de competències que els prepare per a l'exercici d'activitats professionals, que facilite l'ocupabilitat i fomente la capacitat d'emprenedoria.

2.       Podran realitzar-se en la mateixa Universitat o en entitats col·laboradores, com ara empreses, institucions i entitats públiques i privades en l'àmbit nacional i internacional.

3.       Atès el caràcter formatiu de les pràctiques acadèmiques externes, de la realització no derivaran, en cap cas, obligacions pròpies d'una relació laboral, ni el contingut podrà donar lloc a la substitució de la prestació laboral pròpia de llocs de treball.

Article 3. Finalitats de les pràctiques

Amb la realització de les pràctiques acadèmiques externes es pretenen aconseguir les finalitats següents:

a)       Contribuir a la formació integral de l'estudiantat i complementar l'aprenentatge teòric i pràctic.

b)      Facilitar el coneixement de la metodologia de treball adequada a la realitat professional en què l'estudiantat haurà d'operar, contrastar i aplicar els coneixements adquirits.

c)       Afavorir el desenvolupament de competències tècniques, metodològiques, personals i participatives.

d)      Obtenir una experiència pràctica que facilite la inserció en el mercat de treball i millore l'ocupabilitat futura.

e)      Afavorir els valors de la innovació, la creativitat i l'emprenedoria.

Article 4. Modalitats de pràctiques

Les pràctiques externes podran ser de dos tipus:

a)       Pràctiques curriculars, que són activitats acadèmiques integrades en els plans d'estudi.

b)      Pràctiques extracurriculars, les quals poden ser realitzades de manera voluntària per l'alumnat durant el període de formació i que, fins i tot, tenint les mateixes finalitats que les pràctiques curriculars, no formen part dels plans d'estudi.

Article 5. Àmbit d'aplicació

Aquesta normativa és aplicable a totes les pràctiques externes de l'estudiantat matriculat en la Facultat de Dret de la Universitat d'Alacant reconegudes en aquesta normativa i previstes en l'article primer, incloent-hi les pràctiques externes que es puguen realitzar en el marc de programes de pràctiques promoguts o convocats per altres entitats i en els quals participe la Universitat d'Alacant.

CAPÍTOL II. ÒRGANS DE GESTIÓ ACADÈMICA I ADMINISTRATIVA

Article 6. Comissió de Pràctiques Externes

La Comissió de Pràctiques Externes té la missió de promoure i supervisar acadèmicament les pràctiques externes.

A) Composició

La Comissió de Pràctiques Externes estarà formada per:

-       La degana o el degà, que exercirà la presidència de la Comissió, o persona en la qual delegue.

-       La vicedegana o el vicedegà que ostente les competències en matèria de pràctiques externes.

-       Els responsables de Pràctiques de cada titulació (grau i màster).

-       Una o un representant del personal d'administració i serveis (PAS) de la Secretaria Administrativa de la Facultat de Dret, designada o designat per l'administrador  delegat o l'administradora delegada del centre, que exercirà la secretaria de la Comissió.

-     La directora o director del secretariat amb competències en  
matèria de pràctiques o membre de la Facultat de Dret en qui  
delegue.

-       Una o un representant de l'alumnat de la Facultat de Dret designat per la Delegació d'Estudiants.

B) Funcions

Aquesta Comissió té encomanades les funcions següents:

a)       Resoldre totes aquelles problemàtiques que puguen sorgir en el desenvolupament de les pràctiques acadèmiques curriculars i extracurriculars i que, per la seua naturalesa, no hagen pogut ser resoltes per la coordinadora o el coordinador de Pràctiques del centre, com també assegurar la qualitat del desenvolupament d'aquestes pràctiques.

b)      Aprovar els informes anuals de seguiment de qualitat de les pràctiques de cada titulació.

c)       Proposar aspectes de millora de les pràctiques externes a la coordinadora o el coordinador de Pràctiques del centre per a la posterior elevació a la Comissió de Garantia de Qualitat.

d)      Fixar els criteris d'extensió i contingut de les memòries de pràctiques, dissenyar el qüestionari d'avaluació que haurà d'emplenar l'empresa o la institució en què es realitzen les pràctiques, com també les fitxes de seguiment que haurà d'emplenar la tutora acadèmica o el tutor acadèmic de la titulació corresponent.

e)      Facilitar a les tutores i als tutors de l'alumnat amb discapacitat la informació necessària per a l'acompliment d'aquesta funció.

f)        Altres funcions que siguen necessàries per al bon funcionament de les pràctiques externes.

Article 7. Coordinadora o coordinador de Pràctiques del centre

1.       La coordinadora acadèmica o el coordinador acadèmic de Pràctiques Externes de Centre serà designat per la degana o el degà entre els membres de l'equip directiu de la Facultat.

2.       Són funcions de la coordinadora acadèmica o el coordinador acadèmic de Pràctiques Externes de Centre:

a)       Coordinar la Comissió de Pràctiques Externes de Centre.

b)      Organitzar i coordinar les pràctiques externes de la Facultat de Dret.

c)       Coordinar la sol·licitud d'oferta de pràctiques de cada curs acadèmic.

d)      Impulsar convenis amb empreses i entitats.

e)      Promoure i supervisar anualment els convenis de pràctiques en col·laboració directa amb les tutores acadèmiques o els tutors acadèmics.

f)        Impulsar la col·laboració amb entitats públiques i privades.

g)       Resoldre les incidències que es produïsquen i que li remeten les tutores acadèmiques o els tutors acadèmics.

h)      Arreplegar i elevar les propostes de millora plantejades per la Comissió de Pràctiques Externes a la Comissió de Garantia de Qualitat del Centre i a l'equip de direcció.

i)        Supervisar, en última instància, el desenvolupament de les pràctiques a través de les tutores acadèmiques o els tutors acadèmics.

3.       Per al desenvolupament d'aquestes funcions, el coordinador o la coordinadora de Pràctiques del centre podrà comptar amb el personal administratiu adscrit a l'Oficina de Pràctiques de Centre.

Article 8. Coordinadora o coordinador de Pràctiques de titulació

1.       Són funcions de la coordinadora acadèmica o del coordinador acadèmic de Pràctiques Externes de cada titulació les següents:

a)       Emplenar la guia docent.

b)      Coordinar, si escau, l'equip tutorial de pràctiques de la titulació.

c)       Representar les pràctiques de la titulació en la Comissió de Pràctiques Externes i en la Comissió Acadèmica de Grau.

d)      Redactar els informes de seguiment.

e)       Traslladar les decisions de la Comissió de Pràctiques Externes a la Comissió Acadèmica de Grau corresponent, com també a la resta de l'equip tutorial.

2.       Per al desenvolupament d'aquestes funcions, la coordinadora o el coordinador de Pràctiques de titulació podrà comptar amb el personal administratiu adscrit a l'Oficina de Pràctiques de Centre.

Article 9. Tutores acadèmiques o tutors acadèmics

1.       Per a la realització de les pràctiques externes, l'estudiantat comptarà amb una tutora acadèmica o un tutor acadèmic.

2.       La tutora o el tutor haurà de ser personal docent i investigador (PDI) de la titulació, i haurà de pertànyer als departaments amb la docència adscrita de l'assignatura de Pràctiques.

3.       En el cas de pràctiques que es duguen a terme en la mateixa Universitat d'Alacant, la tutoria acadèmica no podrà recaure en algú que pertanga a la mateixa unitat organitzativa en la qual es realitzen les pràctiques.

4.       Són funcions de les tutores acadèmiques o els tutors acadèmics:

a)       Organitzar i realitzar reunions informatives (almenys, dues: una prèvia al període de matriculació en l'assignatura de Pràctiques, i altra una vegada feta la matrícula) amb la finalitat d'orientar l'alumnat sobre el tipus d'activitats que pot exercir en les entitats col·laboradores, la documentació que ha de presentar i tramitar, el calendari establit per a fer-ho, on pot trobar la informació que necessita, etc.

b)      Vetlar pel normal desenvolupament del projecte formatiu, garantir la compatibilitat de l'horari de realització de les pràctiques amb les obligacions acadèmiques, formatives i de representació i participació de l'alumnat.

c)       Promoure nous convenis amb empreses i institucions que puguen resultar d'interès per al desenvolupament de les competències acadèmiques vinculades a cada titulació.

d)      Posar-se en contacte amb les empreses o institucions col·laboradores per a obtenir l'oferta de pràctiques de cada curs acadèmic.

e)      Fer un seguiment efectiu de les pràctiques i coordinar-se per a fer-ho amb la tutora o el tutor de l'entitat col·laboradora i elaborar la fitxa de seguiment.

f)        Les tutores acadèmiques o els tutors acadèmics han de proporcionar a les empreses algunes indicacions sobre quines tasques poden resultar interessants per a l'alumnat en funció del programa formatiu corresponent.

g)       Emplenar la documentació necessària relativa a l'assignatura de Pràctiques i dur a terme el procediment d'avaluació de les pràctiques de l'alumnat tutelat. Per a fer-ho, a més de la fitxa de seguiment, comptarà amb el qüestionari d'avaluació emplenat per l'empresa o la institució.

h)      Resoldre tots els dubtes que puga tenir l'alumnat en l'horari d'atenció establit a aquest efecte.

i)        Guardar la confidencialitat en relació amb qualsevol informació a la qual tinga coneixement a conseqüència de l'activitat com a tutora o tutor.

j)        Informar la coordinadora acadèmica o el coordinador acadèmic de Pràctiques Externes de la Facultat de Dret de les possibles incidències que puguen sorgir.

k)       Supervisar i, si escau, sol·licitar l'adequada disposició dels recursos de suport necessaris per a assegurar que l'alumnat amb discapacitat realitze les pràctiques en condicions d'igualtat d'oportunitats, no discriminació i accessibilitat universal.

5.       Per al desenvolupament d'aquestes funcions, la tutora acadèmica o el tutor acadèmic  podrà comptar amb el personal administratiu adscrit a l'Oficina de Pràctiques de Centre.

Article 10. Tutora o tutor de l'entitat col·laboradora

1.       L'empresa o la institució ha de designar una persona responsable de realitzar el seguiment de l'alumnat durant la realització de les pràctiques. La tutora o el tutor designat per l'entitat col·laboradora hi haurà de ser una persona vinculada, amb experiència professional i amb els coneixements necessaris per a realitzar una tutela efectiva.

2.       Si les pràctiques es duen a terme en la mateixa Universitat d'Alacant, la tutora o el tutor de la unitat organitzativa en què tinguen lloc les pràctiques haurà de formar part de la plantilla de la unitat.

3.       L'entitat col·laboradora haurà d'assegurar-se, abans de rebre qualsevol estudiant en pràctiques, d'haver subscrit el corresponent annex al conveni.

4.       Són funcions de la tutora o del tutor de l'entitat col·laboradora:

a)        Acollir l'alumnat i organitzar l'activitat que cal desenvolupar d'acord amb el que estableix el projecte formatiu. Per a fer-ho, sempre ha de comptar amb el vistiplau de la tutora acadèmica o del tutor acadèmic de la titulació corresponent.

b)      Supervisar les seues activitats, orientar i controlar el desenvolupament de la pràctica amb una relació basada en el respecte mutu i el compromís amb l'aprenentatge.

c)       Informar l'alumnat de l'organització i funcionament de l'entitat i de la normativa d'interès, especialment la relativa a la seguretat i els riscos laborals.

d)      Coordinar amb la tutora acadèmica o el tutor acadèmic de la universitat el desenvolupament de les activitats establides en el conveni de cooperació educativa, incloent-hi aquelles modificacions del pla formatiu que puguen ser necessàries per al normal desenvolupament de la pràctica, com també la comunicació i la resolució de possibles incidències que pogueren sorgir en el desenvolupament i el control de permisos per a la realització d'exàmens.

e)      Emplenar l'informe final d'avaluació de l'alumnat i remetre'l a la tutora acadèmica o al tutor acadèmic de la universitat.

f)        Proporcionar la formació complementària que precise l'alumnat per a la realització de les pràctiques.

g)       Proporcionar a l'alumnat els mitjans materials indispensables per al desenvolupament de les pràctiques.

h)      Facilitar i estimular l'aportació de propostes d'innovació, millora i emprenedoria per part de l'alumnat.

i)        Facilitar a la tutora acadèmica o al tutor acadèmic de la Universitat d'Alacant l'accés a l'entitat per al compliment de les finalitats pròpies de la seua funció.

j)        Guardar confidencialitat en relació amb qualsevol informació de l'alumnat a la qual tinga coneixement a conseqüència de l'activitat de tutorització.

k)       Prestar ajuda i assistència a l'alumnat, durant el desenvolupament de les pràctiques, per a la resolució d'aquelles qüestions de caràcter professional que puga necessitar en l'acompliment de les activitats que hi realitza.

CAPÍTOL III. ORGANITZACIÓ I GESTIÓ DE LES PRÀCTIQUES

Article 11. Calendari de pràctiques

L'Oficina de Pràctiques de la Facultat de Dret publicarà el calendari de pràctiques amb caràcter previ a l'inici del curs acadèmic corresponent.

Article 12. Criteris d'acceptació d'empreses i institucions per a col·laborar en el programa de pràctiques externes

1.       L'entitat col·laboradora, per a poder ser autoritzada i participar en el Programa de Pràctiques Externes de la Facultat de Dret, haurà de complir, almenys, els requisits següents:

a)       Estar degudament constituïda.

b)       No estar incursa en un expedient de regulació d'ocupació en la data d'inici de la pràctica.

c)       Disposar dels mitjans i les instal·lacions adequats per al desenvolupament de les pràctiques.

d)       Disposar de personal qualificat per a la tutorització de l'alumnat de les pràctiques.

e)       Oferir un programa de tasques que haja de realitzar l'estudiantat que estiga directament relacionat amb el projecte formatiu de la titulació de què es tracte.

2.       A l'efecte de dur a terme l'autorització per a la tramitació del corresponent conveni, la Facultat de Dret podrà requerir, si escau, els informes que considere oportuns a fi de determinar la idoneïtat de la corresponent entitat, segons els requisits establits a aquest efecte.

3.       L'autorització de l'entitat col·laboradora es realitzarà mitjançant la signatura d'un conveni de cooperació educativa que haurà de ser previ a la incorporació de l'estudiantat a l'empresa o la institució d'acolliment.

4.       La Universitat d'Alacant pot constituir-se com a entitat d'acolliment per a la realització de les pràctiques del seu alumnat. Les pràctiques externes que es realitzen dins de la mateixa Universitat s'ajustaran al procediment establit a aquest efecte. Podran acollir estudiants en pràctiques les unitats administratives l'activitat de les quals tinga una vinculació directa amb una de les titulacions impartides en la Facultat de Dret, com també els grups o les unitats d'investigació que així ho sol·liciten.

Article 13. Oferta de places

1.       L'Oficina de Pràctiques de la Facultat de Dret publicarà l'oferta disponible inicial de places de pràctiques amb caràcter previ a l'inici del curs acadèmic, de manera que l'alumnat que es matricule en l'assignatura Pràctiques Externes conega l'oferta disponible amb antelació. No obstant això, l'oferta podrà ser ampliada periòdicament fins al 15 de maig del curs corresponent, amb les empreses/institucions que facen arribar la seua oferta, la qual podrà ser consultada en l'aplicació Pràctiques Empresa d'UACloud.

2.       Per a la realització de les pràctiques curriculars, l'alumnat podrà triar una empresa privada de l'oferta de la Facultat o bé sol·licitar la participació en l'adjudicació d'una institució pública de l'oferta de la Facultat. Així mateix, podrà proposar la realització de pràctiques en una empresa privada o institució pública.

3.       La formalització de l'oferta seguirà el procediment establit per a cada modalitat de pràctiques, segons la informació publicada per l'Oficina de Pràctiques de la Facultat de Dret.

4.       Per a proposar una empresa o institució per a realitzar les pràctiques, l'empresa o la institució s'ha d'ajustar a les condicions del programa de pràctiques de la UA. Sobre això, s'haurà d'aportar la corresponent sol·licitud de proposta d'empresa, i seguir el corresponent procediment establit per a formalitzar l'oferta.

5.       No podrà existir una relació de parentiu de consanguinitat fins al tercer grau entre l'alumnat proponent i els òrgans de direcció de l'empresa o institució o amb les tutores o els tutors de l'empresa, ni relació contractual prèvia entre l'estudiant i l'empresa/institució.

Article 14. Criteris de sol·licitud de pràctiques per part de l'alumnat

1.       Podrà realitzar les pràctiques externes curriculars l'alumnat matriculat en algun dels graus de la Facultat de Dret i sempre que reunisca els requisits que establisca el seu pla d'estudis i estiga matriculat en l'assignatura Pràctiques Externes.

2.       També podrà realitzar les pràctiques externes curriculars l'estudiantat d'altres universitats espanyoles o estrangeres que, en virtut de programes de mobilitat acadèmica o de convenis establits entre aquestes, estiguen cursant estudis en la Universitat d'Alacant. Es tindrà en compte en l'adjudicació que l'estudiant tinga el coneixement suficient de l'idioma per a l'adequada realització de les pràctiques.

Article 15. Criteris d'adjudicació a l'alumnat de l'oferta de la Facultat de pràctiques externes

1.       L'adjudicació de les places es realitzarà de conformitat amb la modalitat de l'oferta:

a)       Institucions públiques de l'oferta de la Facultat

Es tindrà en compte la nota mitjana de l'expedient acadèmic per a l'assignació de les places.

b)      Empreses privades incloses en l'oferta de la Facultat

L'alumnat es posarà en contacte amb l'empresa d'acord amb el procediment establit, i serà aquesta la que seleccione la candidata o el candidat.

2.       D'acord amb l'article 10 de la NPEUA, en l'adjudicació es donarà prioritat a l'alumnat que sol·licite pràctiques curriculars davant el que sol·licita pràctiques extracurriculars. Així mateix, s'atorgarà prioritat en l'elecció i en l'adjudicació de les pràctiques a l'alumnat amb discapacitat a fi que puga optar a empreses en les quals estiguen assegurades totes les mesures d'accessibilitat universal, incloent-hi les referides al transport per al trasllat i l'accés.

Article 16. Horaris i període de realització de les pràctiques curriculars

1.       Els horaris de realització de les pràctiques s'establiran d'acord amb les característiques d'aquestes i la disponibilitat de l'entitat col·laboradora. Es procurarà que siguen compatibles amb l'activitat acadèmica, formativa i de representació i participació desenvolupada per l'alumnat en la universitat.

2.       La realització de les pràctiques, una vegada s'hagen adjudicat, tindrà lloc al llarg de tot el curs acadèmic corresponent al període de matrícula.

3.       Una vegada assignades les pràctiques, l'alumnat haurà de comunicar a l'Oficina de Pràctiques, amb suficient antelació, l'horari definitiu que haja acordat amb l'empresa/institució, i haurà de posar-se en contacte amb la tutora o el tutor de la UA.

Article 17. Acord de pràctiques

Se subscriurà un document, anomenat Acord de pràctiques, amb les condicions particulars per a cada estudiant que realitzarà les pràctiques. Aquest document o acord de pràctiques es considera l'annex al conveni de pràctiques.

L'Acord de pràctiques serà subscrit pel representant legal de l'entitat col·laboradora o pel responsable del centre, estructura o servei, per al cas de les pràctiques en la mateixa Universitat, i pel centre, a través de la tutora acadèmica o del tutor acadèmic de la Universitat d'Alacant, i per l'estudiant. Sense aquest acord degudament signat no es podran iniciar les pràctiques.

Article 18.  Reconeixement de l'assignatura Pràctiques Externes

1.       Es podrà sol·licitar el reconeixement de l'assignatura Pràctiques Externes dels graus adscrits a la Facultat:

-       Pràctiques realitzades en el Gabinet d'Iniciatives per a l'Ocupació (GIPO).

-       Les pràctiques extracurriculars una vegada finalitzades d'acord amb el procediment establit.

-       Segons el que s'estableix l'article 19 de la NPEUA, les pràctiques externes que es duguen a terme a través de programes de mobilitat internacional subscrits per la Universitat d'Alacant poden tenir la consideració tant de pràctiques curriculars com de pràctiques extracurriculars, segons siguen o no reconegudes acadèmicament dins l'assignatura Pràctiques Externes del pla d'estudis corresponent.

2.       Les pràctiques realitzades hauran de complir els següents requisits per al reconeixement:

a. Que les funcions realitzades siguen directament relacionades amb el grau de l'alumnat sol·licitant.

b. Que es realitzen en el mateix any acadèmic que se sol·licita el reconeixement o l'immediatament anterior.

Article 19. Renuncia i anul·lació de la proposta de pràctiques

1.       L'alumnat que renuncie a la proposta de pràctiques assignades no podrà tornar a sol·licitar una nova proposta en el mateix curs acadèmic, ni proposar empresa o institució pública, excepte causa sobrevinguda justificada.

2.       Una vegada finalitzat el termini de modificació de matrícula, no es podrà sol·licitar l'anul·lació de l'assignatura Pràctiques Externes.

3.       Si es produïra l'anul·lació de la proposta de pràctiques assignades per part de l'empresa/institució, es podrà sol·licitar una nova proposta, sempre que siga dins el període establit en el calendari acadèmic de pràctiques, o sol·licitar l'anul·lació de la matrícula de l'assignatura Pràctiques Externes.

4.       L'anul·lació de la proposta de pràctiques per part de l'empresa o institució per l'incompliment de l'alumnat de les condicions de l'annex al conveni no comportarà l'anul·lació de l'assignatura Pràctiques Externes, ni la possibilitat de sol·licitar una nova proposta de pràctiques per al mateix curs acadèmic.

5.       L'inici de les pràctiques sense haver signat l'acord de pràctiques referit en l'article 17 comportarà l'anul·lació d'aquestes.

Article 20. Pràctiques extracurriculars

1.       Podrà sol·licitar, en els terminis establits en el calendari de pràctiques de la Facultat, la realització de pràctiques extracurriculars l'alumnat matriculat en alguna de les titulacions gestionades per la Facultat de Dret que haja superat almenys la meitat dels crèdits corresponents al seu pla d'estudis. Aquest tipus de pràctiques estan dirigides a l'estudiantat que desitge ampliar el període de formació en pràctiques en una empresa o institució.

2.       La duració mínima d'aquestes pràctiques serà de 300 hores, i el màxim serà el que establisca l'article 12 de la NPEUA, i es realitzaran en un període màxim de 6 mesos.

3.       Podrà desenvolupar-se en dos cursos acadèmics consecutius sempre que l'alumnat estiga matriculat en els dos cursos i se signe una pròrroga de les pràctiques i de l'annex al començament del segon curs acadèmic.

4.       S'estableix un límit de 5 estudiants per a realitzar pràctiques externes extracurriculars amb una mateixa empresa o institució.

5.       L'alumnat no podrà mantenir relació contractual amb l'entitat col·laboradora o la mateixa universitat en la qual realitzarà les pràctiques, excepte autorització per part del Vicerectorat d'Estudiants, amb l'informe previ del centre.

6.       Les pràctiques extracurriculars podran ser reconegudes una vegada finalitzades per a l'assignatura Pràctiques Externes, d'acord amb el procediment establit.

CAPÍTOL IV. SEGUIMENT I AVALUACIÓ DE LES PRÀCTIQUES

Article 21. Memòria i avaluació de les pràctiques

Una vegada finalitzat el període de pràctiques, l'estudiant haurà de presentar a la tutora acadèmica o al tutor acadèmic una memòria sobre el desenvolupament, en el termini establit en el calendari de pràctiques. La memòria de pràctiques seguirà el model de continguts proposat per la Comissió Acadèmica de Pràctiques que, en tot cas, contindrà la informació recollida en l'article 16 de la NPEUA.

L'estudiant podrà avaluar l'empresa, centre o institució en la qual ha realitzat les pràctiques a través d'una enquesta de satisfacció elaborada per la Unitat Tècnica de Qualitat.

Article 22. Avaluació per part de l'entitat col·laboradora

La persona encarregada de la tutorització en l'entitat col·laboradora realitzarà i remetrà a la tutora acadèmica o al tutor acadèmic de la universitat un informe final, a la conclusió de les pràctiques, en el qual valorarà aspectes recollits tant en l'article 13 del Reial decret 592/2014, d'11 de juliol, com en l'article 17 de la NPEUA.

Article 23. Avaluació per part de la tutora acadèmica o del tutor acadèmic

Després de finalitzar el període de pràctiques, la tutora acadèmica o el tutor acadèmic  realitzarà l'avaluació final d'aquestes tenint en compte l'informe final de l'entitat col·laboradora, la memòria de pràctiques i el seguiment realitzat durant la tutela.

Article 24. Acreditació de les pràctiques externes

Una vegada finalitzades les pràctiques externes, l'alumnat podrà obtenir des de l'Administració electrònica d'UACloud el corresponent certificat acreditatiu.

CAPÍTOL V. Pràctiques externes dels màsters

Article 25. Pràctiques externes dels màsters oficials de la Facultat

1.       Per a participar com a entitat col·laboradora en les pràctiques externes dels màsters oficials de la Facultat s'haurà de signar un conveni de cooperació educativa. Aquest conveni, que haurà de complir els requisits específics de cada màster, haurà de ser subscrit amb caràcter previ a la incorporació de l'alumnat a l'empresa o la institució d'acolliment.

2.       Se subscriurà un document, anomenat Acord de pràctiques, amb les condicions particulars per a cada estudiant que realitzarà les pràctiques. Aquest document o Acord de pràctiques es considera l'annex al conveni de pràctiques.

3.       L'Acord de pràctiques serà subscrit pel representant legal de l'entitat col·laboradora o pel responsable del centre, estructura o servei, per al cas de les pràctiques en la mateixa universitat, i pel centre, a través de la tutora acadèmica o del tutor acadèmic de la Universitat d'Alacant, i l'estudiant. Sense aquest acord degudament signat no es podran iniciar les pràctiques.

4.       No podrà existir una relació de parentiu de consanguinitat fins al tercer grau entre l'alumnat proponent i els òrgans de direcció de l'empresa/institució o amb les tutores o els tutors de l'empresa, ni relació contractual prèvia entre l'estudiant i l'empresa/institució.

DISPOSICIÓ DEROGATÒRIA

Queda derogat el Reglament de pràctiques externes de la Facultat de Dret per a les llicenciatures de Dret, Criminologia i Ciències del Treball, les diplomatures de Gestió i Administració Pública i Relacions Laborals, i el programa d'estudis simultanis de Dret i Administració i Direcció d'Empreses  (BOUA de 16 de juliol de 2010).

DISPOSICIÓ FINAL

Aquest reglament entrarà en vigor a partir del curs 2022/2023.

Anàlisi
-------

:   **Deroga a:**

    * [Detalle
      REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, CIÈNCIES DEL TREBALL, LES DIPLOMATURES DE GESTIÓ I ADMINISTRACIÓ PÚBLICA I RELACIONS LABORALS I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES](/va/acuerdo/1557) 
      16/07/2010





[Carretera Sant Vicent del Raspeig s/n  
03674 Sant Vicent del Raspeig - Alacant  
 Tel. 47 754 1523 - Fax 25 828 0713](https://www.google.es/maps/@71.868514,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12431&trk=tyah&trkInfo=tarId%7D2439138349927%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)